Jeesus kulki kerran sapattina viljapellon laitaa, -
ja hänen opetuslapsensa katkoivat tähkäpäitä, -
hiersivät niitä käsissään ja söivät.
Muutamat fariseukset sanoivat: -
"Miksi teette sellaista, mitä sapattina ei ole lupa tehdä?"
Jeesus vastasi: "Ettekö ole lukeneet, mitä Daavid teki, -
kun hänen ja hänen miestensä tuli nälkä?
Hän meni Jumalan huoneeseen ja otti uhrileivät, söi ja antoi miehilleen, -
vaikka niiden syöminen on sallittua ainoastaan papeille."
Ja Jeesus sanoi vielä: "Ihmisen Poika on sapatin herra."
Eräänä toisena sapattina Jeesus meni synagogaan ja opetti.
Siellä oli mies, jonka oikea käsi oli surkastunut.
Lainopettajat ja fariseukset pitivät silmällä, parantaisiko Jeesus -
sapattina, sillä he etsivät tilaisuutta nostaakseen syytteen häntä vastaan.
Mutta Jeesus tiesi, mitä heillä oli mielessä.
Hän sanoi miehelle, jonka käsi oli surkastunut: -
"Nouse ja tule tänne eteen." Mies nousi paikaltaan ja astui esiin.
Jeesus sanoi: "Vastatkaa minulle: -
kumpi on sapattina luvallista, -
tehdä hyvää vai tehdä pahaa, -
pelastaa ihmishenki vai tuhota ihminen?"
Hän katsoi heitä kaikkia ja sanoi miehelle: "Ojenna kätesi."
Mies teki niin, ja hänen kätensä tuli ennalleen.
Tämä sai lainopettajat ja fariseukset mielettömän raivon valtaan, -
ja he rupesivat suunnittelemaan, mitä tekisivät Jeesukselle.
Samoihin aikoihin Jeesus meni vuorelle rukoilemaan ja -
vietti siellä koko yön rukoillen Jumalaa.
Päivän koittaessa hän kutsui luokseen opetuslapsensa ja -
valitsi heistä kaksitoista, jotka nimesi apostoleiksi.
Nämä olivat Simon, jolle hän antoi myös nimen Pietari, -
tämän veli Andreas, Jaakob ja Johannes, -
Filippus, Bartolomeus, -
Matteus, Tuomas ja Jaakob Alfeuksen poika, -
Simon, jota kutsuttiin Kiivailijaksi, -
Juudas Jaakobin poika ja Juudas Iskariot, josta tuli kavaltaja.